Sörözésben verhetetlenek a cseh nők
Ez nem is csoda, hiszen az országban még mindig a kiskocsmák jelentik a társadalmi élet központját.
Nemcsak a férfiak, de a nők is rendszeresen látogatják a cseh kiskocsmákat. Az erősebb nem képviselőinek csaknem 90%-a rendszeresen megiszik egy-egy pohárral. A prágai CVVM közvélemény-kutató intézet szerint legnagyobb részük a barátaik miatt, míg mások főleg a jó hangulat kedvéért térnek be kocsmázni. A nőknél sincs ez máshogy: Csehországban minden második nő rendszeres sörfogyasztónak számít.

Érdekes, hogy a csehek a különleges, egzotikus éttermek, a fitneszközpontok és a klubok helyett is a hagyományos kiskocsmákba mennek szívesen, számukra még mindig ezek a helyek a társadalmi élet meghatározó központjai. A nemrég megjelent felmérésből az is kiderült, hogy a kiskocsmákban rendszeresen folynak eszmecserék politikáról, sportról, sőt, még kulturális vonatkozású témákról is. Míg a kocsmákba beszélgetni, addig a pizzériákba, vagy az éttermekbe javarészt enni járnak a csehek.

AJÁNLOTT LINKEK:

Minden második cseh nő rendszeres sörfogyasztó (hvg.hu)
életmód